3.

Článok 3 sa nahrádza takto: „Článok 3 Dátumy zasielania 1. Príslušné vnútroštátne orgány predkladajú ECB údaje uvedené v článku 1, ktoré im boli vykázané dohliadanými subjektmi, k nasledujúcim dátumom: (1) do 12.00 hod. stredoeurópskeho času (*2) desiateho pracovného dňa, ktorý nasleduje po príslušných dátumoch zasielania stanovených vo vykonávacom nariadení (EÚ) č. 680/2014 a v článku 4 vykonávacieho nariadenia (EÚ) 2016/2070 vo vzťahu k: a) významným dohliadaným subjektom vykazujúcim na najvyššej úrovni konsolidácie v rámci zúčastnených členských štátov; b) významným dohliadaným subjektom, ktoré nie sú súčasťou dohliadanej skupiny; c) dohliadaným subjektom, ktoré sú klasifikované ako významné v súlade s kritériom troch najvýznamnejších úverových inštitúcií v ich členskom štáte, a ktoré vykazujú na konsolidovanom základe alebo na individuálnom základe, ak nie sú povinné vykazovať na konsolidovanom základe; d) ostatným dohliadaným subjektom vykazujúcim na konsolidovanom základe alebo na individuálnom základe, ak nie sú povinné vykazovať na konsolidovanom základe, a ktoré sú zahrnuté do zoznamu inštitúcií, na ktoré sa vzťahuje vykazovanie Európskemu orgán pre bankovníctvo (EBA) v súlade s článkom 2 rozhodnutia Európskeho orgánu pre bankovníctvo EBA/DC/2015/130 (*3) a článkom 2 rozhodnutia Európskeho orgánu pre bankovníctvo EBA/DC/2016/156 (*4); (2) do konca pracovného času dvadsiateho piateho pracovného dňa nasledujúceho po príslušných dátumoch zasielania stanovených vo vykonávacom nariadení (EÚ) č. 680/2014 a v článku 4 vykonávacieho nariadenia (EÚ) 2016/2070 vo vzťahu k: a) významným dohliadaným subjektom vykazujúcim na konsolidovanom a na subkonsolidovanom základe, pokiaľ tieto údaje neboli predložené v súlade s bodom 1; b) významným dohliadaným subjektom, ktoré sú súčasťou dohliadanej skupiny, vykazujúcim na individuálnom základe, pokiaľ tieto údaje neboli predložené v súlade s bodom 1; c) menej významným dohliadaným subjektom vykazujúcim na najvyššej úrovni konsolidácie v rámci zúčastnených členských štátov, pokiaľ tieto údaje neboli predložené v súlade s bodom 1; d) menej významným dohliadaným subjektom, ktoré nie sú súčasťou dohliadanej skupiny, pokiaľ tieto údaje neboli predložené v súlade s bodom 1; (4) do konca pracovného času tridsiateho piateho pracovného dňa nasledujúceho po príslušných dátumoch zasielania stanovených vo vykonávacom nariadení (EÚ) č. 680/2014 a v článku 4 vykonávacieho nariadenia (EÚ) 2016/2070 vo vzťahu k: a) menej významným dohliadaným subjektom vykazujúcim na konsolidovanom a na subkonsolidovanom základe, pokiaľ tieto údaje neboli predložené v súlade s bodmi 1 a 2; b) menej významným dohliadaným subjektom vykazujúcim na individuálnom základe, ktoré sú súčasťou dohliadanej skupiny, pokiaľ tieto údaje neboli predložené v súlade s bodom 1. 2. Odchylne od odseku 1 predkladajú príslušné vnútroštátne orgány ECB údaje uvedené v článku 5 vykonávacieho nariadenia (EÚ) 2016/2070 k nasledujúcim dátumom: (1) do 12.00 hod. stredoeurópskeho času desiateho pracovného dňa nasledujúceho po 11. novembri každého kalendárneho roka vo vzťahu k: a) významným dohliadaným subjektom vykazujúcim na najvyššej úrovni konsolidácie v rámci zúčastnených členských štátov; b) významným dohliadaným subjektom, ktoré nie sú súčasťou dohliadanej skupiny; c) dohliadaným subjektom, ktoré sú klasifikované ako významné v súlade s kritériom troch najvýznamnejších úverových inštitúcií v ich členskom štáte, a vykazujú na konsolidovanom základe alebo na individuálnom základe, ak nie sú povinné vykazovať na konsolidovanom základe; d) ostatným dohliadaným subjektom vykazujúcim na konsolidovanom základe alebo na individuálnom základe, ak nie sú povinné vykazovať na konsolidovanom základe, a ktoré sú zahrnuté do zoznamu inštitúcií, na ktoré sa vzťahuje vykazovanie EBA v súlade s článkom 2 rozhodnutia EBA/DC/2016/156; (2) do konca pracovného času dvadsiateho piateho pracovného dňa nasledujúceho po 11. novembri každého kalendárneho roka vo vzťahu k: a) významným dohliadaným subjektom vykazujúcim na konsolidovanom a na subkonsolidovanom základe, pokiaľ tieto údaje neboli predložené v súlade s bodom 1; b) významným dohliadaným subjektom, ktoré sú súčasťou dohliadanej skupiny, vykazujúcim na individuálnom základe, pokiaľ tieto údaje neboli predložené v súlade s bodom 1; c) menej významným dohliadaným subjektom vykazujúcim na najvyššej úrovni konsolidácie v rámci zúčastnených členských štátov, pokiaľ tieto údaje neboli predložené v súlade s bodom 1; d) menej významným dohliadaným subjektom, ktoré nie sú členmi dohliadanej skupiny, pokiaľ tieto údaje neboli predložené v súlade s bodom 1; (3) do konca pracovného času tridsiateho piateho pracovného dňa nasledujúceho po 11. novembri každého kalendárneho roka vo vzťahu k: a) menej významným dohliadaným subjektom vykazujúcim na konsolidovanom a na subkonsolidovanom základe, pokiaľ tieto údaje neboli predložené v súlade s bodmi 1 a 2; b) menej významným dohliadaným subjektom, ktoré sú súčasťou dohliadanej skupiny, vykazujúcim na individuálnom základe, pokiaľ tieto údaje neboli predložené v súlade s bodom 1; (*2) Stredoeurópsky čas zohľadňuje prechod na letný stredoeurópsky čas." (*3) Rozhodnutie Európskeho orgánu pre bankovníctvo EBA/DC/2015/130 z 23. septembra 2015 – Decision on Reporting by Competent Authorities to the EBA. Dostupné na webovom sídle EBA na www.eba.europa.eu" (*4) Rozhodnutie Európskeho orgánu pre bankovníctvo EBA/DC/2016/156 z 31. mája 2016 – Decision on data for supervisory benchmarking. Dostupné na webovom sídle EBA na www.eba.europa.eu.“;"